<ul><li><p><strong>Puc canviar la imatge per defecte dels pictogrames?</strong></p>
  <p>Si ho necessites, amb l'opció <b>Imatges</b> pots substituir la imatge per defecte d'un pictograma que es troba dins d'una casella. Cal que facis la substitució sobre una casella on ja hi ha un pictograma, perquè les imatges externes no són pictogrames per si mateixes i no són compreses per l'aplicació.</p></li>
  <br/>
  <li><p><strong>Com puc modificar la imatge per defecte d’un pictograma?</strong></p>
  <p>Per a <b>substituir la imatge per defecte d’un pictograma</b> per una altra d'externa, pots escollir-ne una imatge d'entre les imatges d'ARASAAC o bé utilitzar-ne una que tinguis guardada a l'ordinador o dispositiu. Per a pujar una imatge des de l'ordinador o dispositiu, fes clic a Puja més imatges i tria'n una. A continuació, escriu a la barra de cerca el nom de la imatge que acabes de pujar i arrossega-la a sobre de la casella on vulguis fer la substitució.</p>
  <p><b>Només les imatges amb extensió JPG o PNG són compatibles amb l'aplicació</b>.</p>
  <p><b>RECORDA!</b> És molt important que facis la substitució sobre una casella on ja hi ha un pictograma</b>, perquè les imatges externes no són pictogrames per si mateixes i no són compreses per l'aplicació.</p></li>
  <br/>
  <li><p><strong>Com s’eliminen les imatges externes?</strong></p>
  <p>Si has substituït la imatge per defecte d’un pictograma per una imatge externa i ara vols eliminar-la, situa’t al panell on es trobi el pictograma que vols modificar i fes clic a Edita el panell, al menú superior de l’aplicació.</p>
  <p>A continuació, fes clic amb el botó dret del ratolí sobre el pictograma o prem-lo durant un segon si accedeixes a l’aplicació des d’una tauleta o des d’un telèfon mòbil. Un cop estiguis dins la finestra <b>Edita la casella, fes clic al botó d'eliminar la imatge</b> que trobaràs a la part inferior dreta de la finestra.</p>
  <p>En eliminar la imatge externa que havies afegit, veuràs que la imatge per defecte torna a aparèixer.</p></li>
  </ul>