<p>Si ho necessites, amb l'opció <b>Imatges</b> pots substituir la imatge per defecte d'un pictograma que es troba dins d'una casella. <b>És molt important que facis la substitució sobre una casella on ja hi ha un pictograma</b>, perquè les imatges externes no són pictogrames per si mateixes i no són compreses per l'aplicació.</p>
  
  <p>Per a <b>substituir la imatge per defecte del pictograma </b>per una altra d'externa, pots escollir-ne una d'entre les imatges d'ARASAAC o bé utilitzar una imatge que tinguis guardada a l'ordinador o dispositiu. Per a pujar una imatge des de l'ordinador o dispositiu, fes clic al botó blau, tria una imatge i obre-la. A continuació, escriu a la barra de cerca el nom de la imatge que acabes de pujar i arrossega-la a sobre de la casella on vulguis fer la substitució.</p>
  
  <p><b>IMPORTANT: Només les imatges amb extensió JPG o PNG són compatibles amb l'aplicació</b>.</p>
  
  <p>Si has substituït la imatge per defecte d’un pictograma per una imatge externa i ara vols <b>eliminar-la</b>, fes clic amb el botó dret del ratolí sobre el pictograma en qüestió o prem-lo durant un segon si accedeixes a l’aplicació des d’una tauleta o des d’un telèfon mòbil. Un cop estiguis dins la finestra Edita la casella, fes clic al botó d'eliminar la imatge que trobaràs a la part inferior dreta de la finestra. En eliminar la imatge externa que havies afegit, veuràs que la imatge per defecte torna a aparèixer.</p>
<p><b>NOTA</b>: Els símbols pictogràfics utilitzats per defecte a Jocomunico són propietat del Govern d’Aragó i han sigut creats per Segio Palao per a <b>ARASAAC</b> (<a href="http://arasaac.org" target="_blank">http://arasaac.org</a>) que els distribueix sota llicència Creative Commons (BY-NC-SA).</p>