<ol><li><p><strong>Com s’editen les caselles?</strong></p>
  <p>Per a editar una casella, només cal que hi facis <b>clic amb el botó dret</b> en cas que utilitzis un ratolí <b>o mantenir el dit sobre la casella durant un segon</b> en cas que accedeixis a l’aplicació des d’una tauleta o des d’un telèfon mòbil. D’aquesta manera, apareixerà la finestra <b>Edita la casella</b>.</p></li>
  <br/>
  <li><p><strong>Quins paràmetres es poden modificar dins d’una casella?</strong></p>
  <p>Un cop hagis accedit la pantalla d’edició de la casella, hi ha diversos paràmetres que pots modificar:</p>
  <p><ul>
  <li><p><b>El color de la casella</b>: pots modificar el color de la casella a la pantalla d’edició de la casella i també a la pantalla d’edició de panells.</p></li>
  <li><p><b>Visibilitat</b>: l'opció Visibilitat et permet mostrar o ocultar la casella. Aquesta funció és útil en cas que no vulguis esborrar la casella sinó mantenir-la oculta per a poder utilitzar-la més endavant.</p></li>
  
  <li><p><b>Sistema d’escaneig personalitzat</b>: trobaràs tota la informació sobre el Sistema d’escaneig personalitzat més endavant en aquesta guia (llegeix l’apartat <i>El sistema d’escaneig personalitzat</i>).</p></li>
  <li><p><b>Tipus de casella</b>:
  <p>És necessari que escullis un <b>Tipus de casella</b> per a la casella que estàs editant:</p>
  <ul><p>
  <li><p><b>Pictograma</b>: el tipus Pictograma apareix seleccionat per defecte quan la casella que estàs editant conté un pictograma (és a dir, si has arrossegat un pictograma a la casella des del buscador de pictogrames de la pantalla d'Edició dels panells). Si ho vols, una casella del tipus Pictograma pot ser un pictograma i un enllaç alhora (activant l'opció Enllaç d'aquesta finestra), o bé un pictograma i una funció alhora (activant l'opció Funció d'aquesta finestra).</p></li>
  <li><p><b>Carpeta de l'historial</b>: el tipus Carpeta de l'historial serveix d'enllaç cap a una de les tres carpetes per defecte de l'historial (Avui, Setmana passada i Mes passat) o bé cap a una carpeta temàtica que hagis creat a l'historial. Si ho vols, una casella del tipus Carpeta de l'historial pot ser també una funció (activant l'opció Funció d'aquesta finestra). En canvi, una casella del tipus Carpeta de l'historial no pot ser també un enllaç.</p></li>
  <li><p><b>Frase</b>: escull el tipus Frase si vols que casella sigui una frase introduïda amb el teclat que l'usuari tingui guardada en una de les carpetes temàtiques de l'historial.</p></li>
  <li><p><b>Altres</b>: escull el tipus Altres només si actives l'opció Funció o l'opció Enllaç, o totes dues alhora, d'aquesta mateixa finestra.</p></li>
  <p><b>RECORDA!</b> Una casella pot ser un pictograma i una funció alhora, o bé un pictograma i un enllaç alhora, o bé un enllaç i una funció alhora.</p></ul>
  
  </ul></p>
  
  <li><p><b>Funció de la casella</b>: amb l'opció Funció de la casella pots escollir si vols que la casella faci alguna de les funcions que et proposem al menú desplegable i que no són pictogrames estrictament, com ara les funcions de plural, femení i negació, els temps verbals, els tipus de frase, les eines, etc.</p>
 <p><b>RECORDA!</b> Les funcions <i>Temps verbals</i>, <i>Tipus de frase</i>, <i>Anterior</i> i <i>Següent</i> <b>són Funcions que enllacen amb altres panells existents</b>. Si vols fer-les servir, <b>cal que activis també l'opció Enllaç d'aquesta mateixa finestra</b>. En fer-ho, la casella es convertirà en una Funció i en un Enllaç alhora. A continuació, caldrà que especifiquis a quin panell vols que dirigeixi l'enllaç a l'opció Enllaç d'aquesta mateixa finestra.</p></li>
  <li><p><b>Enllaç de la casella</b>: amb l'opció Enllaç de la casella pots indicar si vols que la casella sigui un enllaç i amb quin dels panells existents vols enllaçar-la.</p></li>
  <li><p><b>Text de la casella</b>: pots modificar el text per defecte del pictograma activant l’opció Text de la casella i introduint el text que vulguis. Si no vols que les caselles tinguin text, ves al menú Opcions de la interfície que trobaràs a la Configuració de l’aplicació (menú superior de l’aplicació) i escull l’opció Sense text.</p></li>
  </ol></p>
  <br />
  <p><b>RECORDA!</b> Abans de sortir de la pantalla d’edició de la casella, <b>no t'oblidis de fer clic al botó de guardar</b>. Si no ho fas, es perdran tots els canvis que hagis fet.</p>