<p>Activant l'opció <b>Llegeix la frase</b>, quan l'usuari seleccioni un pictograma del panell, la frase final es generarà tot seguit i es llegirà en veu alta.</p> <p>És recomanable que activis aquesta opció als panells on hi hagi pictogrames que l'usuari acostumi a introduir al final de la frase, com ara els llocs. Per exemple: Demà / anar / platja. Amb l'opció Llegeix la frase activada, quan l'usuari seleccioni el pictograma"<i>platja</i>",la frase es generarà i es llegirà a continuació (<i>Demà aniré a la platja</i>). D'aquesta manera, l'usuari s'estalviarà haver de prémer la casella Llegeix la frase després de posar l'últim pictograma d'una frase.</p> <p><b>RECORDA!</b> Si actives aquesta opció, la seva funció s'aplicarà a totes les caselles del panell que estiguis editant però no afectarà els altres panells.</p>