<ul><li><p><strong>Quin tipus de vocabulari puc afegir?</strong></p>
 <p><b>La base del vocabulari de Jocomunico és el vocabulari CACE</b>, especialment pensat per a Comunicació Augmentativa i Alternativa (CAA) basada en pictogrames. Tot i així, és possible que hi manquin paraules que siguin necessàries per a un usuari en concret, com ara vocabulari relacionat amb les seves activitats diàries o noms propis.</p>
 <p>Per aquest motiu, l’aplicació ofereix la possibilitat d’<b>afegir vocabulari personalitzat</b>; concretament permet la introducció de <b>noms i adjectius nous</b>.</p>
 <p>Per a afegir vocabulari personalitzat, ves a Els meus panells (menú superior de l’aplicació) i, a la part inferior de la pantalla, trobaràs l’<b>apartat Afegeix vocabulari</b>. Fes clic a Afegeix un nom o a Afegeix un adjectiu segons el tipus de paraula que vulguis introduir.</p>
 <p><b>CONSELL 1</b>: Si no trobes un pictograma a la barra de cerca de pictogrames de la pantalla d’Edició dels panells, prova de cercar una paraula sinònima.</p>
 <p><b>CONSELL 2</b>: En cas que vulguis introduir qualsevol tipus de paraula que no sigui ni un nom ni un adjectiu, com ara un verb en particular que no estigui inclòs a la nostra llista de verbs, pots <b>desactivar l’opció <i>Compatible amb el sistema d’expansió</i> que trobaràs a la pantalla de creació i d’edició de noms i adjectius</b>. En desactivar aquesta opció, quan facis servir la paraula nova, <b>la frase es construirà i es llegirà en llenguatge telegràfic</b>, és a dir, la frase no es transformarà a llenguatge natural.</p></li>
 <p><b>CONSELL 3</b>: Al nostre banc de pictogrames n'existeix un anomenat <i><b>Falta pictograma</b></i> que anul·la el sistema d'expansió del llenguatge. Pot ser útil posar aquest pictograma als panells perquè l'usuari tingui la opció de fer saber que vol utilitzar un pictograma en concret però no el té.</p>
 <p>Així, doncs, si l'usuari introdueix els pictogrames "Jo / ahir / veure / falta pictograma", en prémer el botó Llegeix la frase, l'aplicació li retornarà la frase "Jo ahir veure falta pictograma", ja que la frase no es transforma a llenguatge natural quan s'utilitza el pictograma <i>Falta pictograma</i>.</p>
 <p>Per a fer servir el pictograma <i>Falta pictograma</i>, només cal que l'afegeixis a un panell de la mateixa manera que si fos un pictograma normal: escriu "falta pictograma" a la barra de cerca de pictogrames de la pantalla d'Edició dels panells i arrossega'l dins d'una casella.</p><br/>
 <li><p><strong>Com puc editar el vocabulari personalitzat?</strong></p>
 <p>Per a editar el vocabulari personalitzat, ves a Els meus panells (menú superior de l’aplicació) i, a l’apartat Afegeix vocabulari, fes clic a <b>Edita el vocabulari</b>. A continuació podràs escollir el pictograma que vulguis editar.</p>
 <p><b>RECORDA! Només pots editar el vocabulari personalitzat</b>, és a dir, els pictogrames que hagis afegit a través de l'apartat Afegeix vocabulari. El vocabulari per defecte de l'aplicació no es pot copiar ni modificar.</p></li><br/>
 <li><p><strong>Puc copiar vocabulari personalitzat d’un usuari a un altre?</strong></p>
 <p>Si ho necessites, pots copiar el vocabulari personalitzat d’un usuari a un altre. Per a fer-ho, ves a Els meus panells (menú superior de l’aplicació) i, a l’apartat Afegeix vocabulari, fes clic a <b>Copia el vocabulari</b>. A continuació, <b>introdueix el nom d'usuari i la contrasenya de l’usuari de destí</b>, és a dir, l'usuari al qual vulguis copiar el vocabulari, i fes clic a Entra.</p>
  <p>En fer clic a Accepta, el vocabulari es copiarà automàticament. Si vols, prova de tancar la sessió de l'usuari amb què estaves treballant i inicia la sessió amb l'usuari a qui has copiat el vocabulari per a comprovar que la còpia s'ha realitzat correctament.</p></li><br/>
 <p><b>VIGILA! Només podràs copiar vocabulari personalitzat entre usuaris que tinguin el mateix idioma.</b></li></ul>