<p>L'opció <b>Compatible amb el sistema d'expansió</b> està activada per defecte. Si la desactives, quan facis servir el pictograma que estàs creant en una oració, el sistema d'expansió del llenguatge (és a dir, el sistema que s'encarrega de transformar el llenguatge telegràfic a llenguatge natural) s'anul·larà.</p>
  
  <p>Aquesta funció pot ser útil, per exemple, si vols introduir qualsevol tipus de paraula que no sigui ni un nom ni un adjectiu, com ara un verb en particular que no estigui inclòs a la nostra llista de verbs. Quan facis servir el pictograma nou, la frase es construirà i es llegirà en llenguatge telegràfic.</p>
 
 <p>Tot i així, si no vols fer servir l'opció "Compatible amb el sistema d'expansió", al nostre banc de pictogrames n'existeix un anomenat <i><b>Falta pictograma</b></i> que també anul·la el sistema d'expansió del llenguatge. Pot ser útil posar aquest pictograma als panells perquè l'usuari tingui la opció de fer saber que vol utilitzar un pictograma en concret però no el té.</p>
 <p>Així, doncs, si l'usuari introdueix els pictogrames "Jo / ahir / veure / falta pictograma", en prémer el botó Llegeix la frase, l'aplicació li retornarà la frase "Jo ahir veure falta pictograma", ja que la frase no es transforma a llenguatge natural quan s'utilitza el pictograma <i>Falta pictograma</i>.</p>
 <p>Per a fer servir el pictograma <i>Falta pictograma</i>, només cal que l'afegeixis a un panell de la mateixa manera que si fos un pictograma normal: escriu "falta pictograma" a la barra de cerca de pictogrames de la pantalla d'Edició dels panells i arrossega'l dins d'una casella.</p>