<ul><li><p><strong>Com es crea un panell nou?</strong></p>
  <p>Per a crear un panell nou, ves a Els meus panells (menú superior de l’aplicació) i a la meitat esquerra de la pantalla, on hi ha els Grups de panells, fes clic a Crea un panell.</p>
  <p>També pots crear un panell nou des de la pantalla d’edició de panells. La trobaràs fent clic a Edita el panell (menú superior de l’aplicació).</p>
  <p>És important que escullis quin és el panell principal del grup de panells. Per a fer-ho, ves a la pantalla d’Edició dels panells i selecciona el panell que vulguis que sigui el principal amb l’opció <i>Panell principal</i>. Trobaràs aquesta opció a sota del nombre de files i columnes del panell.</p>
  </li>
  
  <br/>
  
  <li><p><strong>Com s’edita un panell?</strong></p>
  <p>Existeixen dues maneres d’editar un panell:</p>
  <ol type=”1”> 
  <li>Situa’t al panell que vulguis editar i fes clic a Edita el panell al menú superior de l’aplicació. </li>
  <br/>
  <li>Ves a Els meus panells (menú superior de l’aplicació) i, a la meitat esquerra de la pantalla, on hi ha els grups de panells, trobaràs l’opció Edita que et durà a la mateixa pantalla d’edició de panells que a l’opció anterior.</li>
  </ol>
  <br/>
  
  <li><p><strong>Com es canvia el nom d’un panell?</strong></p>
  <p>Pots escollir el nom d’un panell a l’hora de crear-lo. També pots modificar el nom d’un panell a la pantalla d’edició de panells, a la part superior dreta de la pantalla, fent clic sobre el nom. </p></li>
  
  <br/>
  
  <li><p><strong>Com es creen les files i les columnes?</strong></p>
  <p> Pots escollir el número de files i columnes d’un panell a l’hora de crear-lo. També pots modificar el número de files i columnes d’un panell a la pantalla d’edició de panells, a la part superior dreta de la pantalla, utilitzant els menús desplegables.</p></li>
  
  <br/>
  
  <li><p><strong>Com s’introdueixen els pictogrames?</strong></p>
  <p>Per a afegir un pictograma a una casella, escriu a la barra de cerca la paraula que busques. Per a millorar la cerca, escull algun dels tipus de pictograma següents: Noms, Adjectius, Verbs, Expressions o Altres. Una vegada hagis trobat el pictograma, fes-hi clic a sobre i arrossega'l fins a la casella on vulguis posar-lo.</p>
  <p>Si vols substituir el pictograma d'una casella, només cal que busquis el pictograma nou i l'arrosseguis a sobre del que vols substituir.</p>
  <p><b>CONSELL</b>: Si no trobes un pictograma a la barra de cerca, prova de canviar el tipus de pictograma a Altres. Si això no funciona, és possible que el pictograma que busques no existeixi dins el vocabulari de Jocomunico. Per a crear un nom o un adjectiu nou, ves a Els meus panells (menú superior de l’aplicació) i, al menú de color blau Afegeix vocabulari, fes clic a Afegeix un nom o a Afegeix un adjectiu.</p></li>
  
  <br/>
  
  <li><p><strong>Com es canvia la posició de les caselles?</strong></p>
  <p>Si vols canviar la posició d’una casella, has de situar-te a la pantalla d’edició de panells. Un cop allà, només cal que facis clic sobre la casella que vulguis moure i l’arrosseguis (o que l’arrosseguis directament si accedeixes a l’aplicació des d’una tauleta o des d’un telèfon mòbil) fins al punt on vulguis col·locar-la. En fer-ho, la casella que has arrossegat i la casella que ja hi havia en aquell punt s’intercanviaran la posició.</p>
  </li></ul>